CELEX: 32013R0406
Language: lv
Date: 2013-05-02 00:00:00
Title: Komisijas Īstenošanas regula (ES) Nr. 406/2013 ( 2013. gada 2. maijs ), ar ko attiecībā uz vielu prednizolonu groza pielikumu Regulā (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura dzīvnieku izcelsmes pārtikas produktos  Dokuments attiecas uz EEZ

3.5.2013   
            
            
               LV
            
            
               Eiropas Savienības Oficiālais Vēstnesis
            
            
               L 121/42
            
         KOMISIJAS ĪSTENOŠANAS REGULA (ES) Nr. 406/2013
   (2013. gada 2. maijs),
   ar ko attiecībā uz vielu prednizolonu groza pielikumu Regulā (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura dzīvnieku izcelsmes pārtikas produktos
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 6. maija Regulu (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (1), un jo īpaši tās 14. pantu saistībā ar 17. pantu,
   ņemot vērā Eiropas Zāļu aģentūras atzinumu, ko sagatavojusi Veterināro zāļu komiteja,
   tā kā:
   
               (1)
            
            
               Tādu farmakoloģiski aktīvo vielu maksimālais atlieku līmenis (MAL), kuras Savienībā paredzētas izmantošanai veterinārajās zālēs produktīviem dzīvniekiem vai biocīdajos produktos, kurus izmanto lopkopībā, būtu jānosaka saskaņā ar Regulu (EK) Nr. 470/2009.
            
         
               (2)
            
            
               Farmakoloģiski aktīvās vielas un to klasifikācija pēc MAL dzīvnieku izcelsmes pārtikas produktos ir noteiktas Komisijas Regulas (ES) Nr. 37/2010 (2) pielikumā.
            
         
               (3)
            
            
               Prednizolons pašlaik ir iekļauts Regulas (ES) Nr. 37/2010 pielikuma 1. tabulā kā atļauta viela liellopu muskuļos, taukos, aknās, nierēs un pienā.
            
         
               (4)
            
            
               Eiropas Zāļu aģentūrai tika iesniegts pieteikums par spēkā esošā ieraksta attiecībā uz prednizolona paplašināšanu, tajā iekļaujot zirgu dzimtas dzīvniekus.
            
         
               (5)
            
            
               Veterināro zāļu komiteja ieteica noteikt prednizolona MAL zirgu dzimtas dzīvnieku muskuļos, taukos, aknās un nierēs.
            
         
               (6)
            
            
               Tādēļ Regulas (ES) Nr. 37/2010 pielikuma 1. tabulā iekļautais ieraksts par prednizolonu būtu jāgroza, lai tajā iekļautu MAL zirgu dzimtas dzīvniekiem.
            
         
               (7)
            
            
               Ir lietderīgi noteikt samērīgu laikposmu, kurā attiecīgās ieinteresētās personas varētu veikt pasākumus, kas varētu būt nepieciešami, lai nodrošinātu no jauna noteiktā MAL ievērošanu.
            
         
               (8)
            
            
               Šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (ES) Nr. 37/2010 pielikumu groza atbilstīgi šīs regulas pielikumam.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2013. gada 3. jūlija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 2. maijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 152, 16.6.2009., 11. lpp.
   
      (2)  OV L 15, 20.1.2010., 1. lpp.
   
      PIELIKUMS
      Regulas (ES) Nr. 37/2010 pielikuma 1. tabulā ierakstu par prednizolonu aizstāj ar šādu:
      
         
                     Farmakoloģiski aktīvā viela
                  
                  
                     Marķieratliekas
                  
                  
                     Dzīvnieku suga
                  
                  
                     MRL
                  
                  
                     Izmeklējamie audi
                  
                  
                     Citi noteikumi (saskaņā ar Regulas (EK) Nr. 470/2009 14. panta 7. punktu)
                  
                  
                     Terapeitiskā klasifikācija
                  
               
                     “Prednizolons
                  
                  
                     Prednizolons
                  
                  
                     Liellopi
                  
                  
                     4 μg/kg
                  
                  
                     Muskuļi
                  
                  
                     IERAKSTA NAV
                  
                  
                     Kortikoīdi/glikokortikoīdi”
                  
               
                     4 μg/kg
                  
                  
                     Tauki
                  
               
                     10 μg/kg
                  
                  
                     Aknas
                  
               
                     10 μg/kg
                  
                  
                     Nieres
                  
               
                     6 μg/kg
                  
                  
                     Piens
                  
               
                     
                        Zirgu dzimtas dzīvnieki
                     
                  
                  
                     4 μg/kg
                  
                  
                     Muskuļi
                  
               
                     8 μg/kg
                  
                  
                     Tauki
                  
               
                     6 μg/kg
                  
                  
                     Aknas
                  
               
                     15 μg/kg
                  
                  
                     Nieres